- Yohaannisa Qonccethaa
- <
- 15
- >

15
Wurssetha boshata
1 Taani salon hara gitanne malaalisiya malaata be7as. Xoossaa wurssetha hanquwa qonccisiya laappun boshata oykkida laappun kiitanchchoti de7oosona.
2 Qassi tamara walakettida burccuko abbaa daaneyssa be7as. He abbaa gaxan do7aa, iya misiliyanne iya sunthaa taybuwa xoonidayssata be7as. Xoossay enttaw immida diithaa oykkidi eqqidosona. 3 Entti Xoossaa aylliya Muse mazmuriyanne Dorssa mazmuriya hayssada yaagid yexxoosona.
“Godaw, Ubbaafe Wolqqaama Xoossaw,
ne oosoy gitanne malaalisiyabaa.
Dere ubbaa kawaw,
ne ogey xillonne tuma. 15:3 Kessa 15:1
4 Geeshshi ne xalaala gidiya gisho,
Godaw, new yayyonnaynne
ne sunthaa bonchchonnay oonee?
Ne xillo oosoy asa ubbaas qoncce gidiya gisho,
kawotethi ubbay ne sinthe yidi goynnana”
yaagidi yexxoosona. 15:4 Er 10:7; Maz 86:9
5 Hessafe guye, salon dooyettidi de7iya Xoossa Keethaa, ikka markkatethaa dunkkaaniya be7as. 15:5 Kessa 38:21 6 Laappun boshata oykkida laappun kiitanchchoti Xoossa keethafe keyidosona. Entti geeshshinne phooliya liino ma7o ma77idosona; bantta tiran worqqa dancco danccidosona. 7 Oyddu medhetethatappe issoy, merinaw de7iya Xoossaa hanqoy kumida laappun worqqa xuu7ata laappun kiitanchchotas immis. 8 Xoossaa bonchchuwafenne iya wolqqaafe denddoyssan Xoossa Keethay cuyan kumis. Laappun kiitanchchoti oykkida laappun boshati polettana gakkanaw Xoossa Keetha oonikka gelanaw dandda7ibeenna. 15:8 Kessa 40:34; 1Kawo 8:10

- Yohaannisa Qonccethaa
- <
- 15
- >

15:3 15:3 Kessa 15:1

15:4 15:4 Er 10:7; Maz 86:9

15:5 15:5 Kessa 38:21

15:8 15:8 Kessa 40:34; 1Kawo 8:10

© 2011-2013 TWFTW