- Luuqaasa
- <
- 17
- >

17
Oyshisiya aawatethi
1 Yesuusi ba tamaaretakko, “Ase dhubethidi nagaran gelssiyabay yoonna aggenna. Gidoshin, nagaran gelana mela oothiya uraa ayye” yaagis. 2 He uray kaalotappe issuwa balethanaappe woxa ba qoodhen qachchidi abban wulliko iyaw lo77o. 3 Hessa gisho naagettite. 17:3 Maato 18:15
“Ne ishay nagara oothiko hanqetta; qiirottidi maarotethan simmiko, iyaw atto yaaga. 4 Issi gallasan laappun toho qohidi, laappun toho, ‘Taani ta balaa eras tana maara’ yaagidi neekko yiikko iyaw atto ga.”
5 Hawaareti Godaakko, “Ammano nuus gujjarkkii” yaagidosona.
6 Goday, “Gaashe ayfe mela ammanoy hinttew de7ikko ‘Hayssa wolaa shodettada abbaa giddon toketta’ yaagikko hinttew kiitettana” yaagis.
7 Gujjidikka Yesuusi, “Hintte giddofe issuwas goshshanchchoy woykko dorsse heemmiya aylley de7ikko ooso gadeppe woykko wudeppe soo simmiya wode, ‘Elle haayada kathi maanaw utta’ yaagey de7ii? 8 Deenna, ‘Taw kaho giigisa; taani mada, uyada aggana gakkanaw eqqada muza. Hessafe guye, neeni qassi maasanne uyaasa’ yaagenneyye? 9 Hiza, goday, aylley kiitaa polida gisho anjjiyye? 10 Hessa gisho, hintteka kiitettoyssa ubbaa polida wode, ‘Nu pathonna aylleta; oothanaw bessiya oosuwa polida’ yaagite” yaagis.
Baro harggiyafe geeyida tammu asata
11 Yesuusi Yerusalaame bishe Samaarisinne Galiila biittaas giddora kanthidi aadhdhis. 12 Issi gutaa geliya wode baro harggen oykettida tammu asati iya demmidosona. Enttika haahon eqqidi, 13 “Godaa Yesuusa, nuus qadhettarkii” yaagidi waassidosona.
14 I entta be7ida wode, “Bidi hinttenatethaa Ayhude kahine bessite” yaagis. Entti ogiya bolla bishe paxidosona. 17:14 Leewe 14:1-32
15 Enttafe issoy ba paxuwa be7ida wode dhoqqu gida qaalan Xoossaa bonchchishe Yesuusakko simmis. 16 I Samaare biitta asi, shin Yesuusa tohuwa bolla gufannidi iya galatis.
17 Yesuusi, “Paxiday tammu asata gidokkonaayye? Yaatin, uddufunati aw bidonaa? 18 Ha allaga uraappe * 17:18 Ha allaga uraappe: Baro harggiyafe paxida uray allaga geetettiday I Ayhude gidonna gishossa. attin hari simmidi Xoossaa galatey deenna guusseyye?” yaagidi oychchis. 19 Uraakko, “Ne ammanoy nena pathis denddada ba” yaagis.
Xoossaa kawotethaa yuussaa
(Maato 24:23-28, 37-41)
20 Farisaaweti, “Xoossaa kawotethay awude yaanee?” gidi Yesuusa oychchidosona. I, “Xoossaa kawotethay benttiya mallan yeenna. 21 Qassika iyo, ‘Hannina woykko hinina yaaganaw dandda7enna. Ays giikko, Xoossaa kawotethay hintte giddon de7ees’ ” yaagidi zaaris.
22 Yesuusi ba tamaaretakko, “Asa Na7aa gallasatappe issuwa be7anaw hintte amottiya wodey yaana, shin hintte be7ekketa. 23 Asay, ‘I yan de7ees’ woykko, ‘Hayssan de7ees’ yaagana, shin enttana kaallidi booppite. 24 Wol77anthi wol77ammidi saluwa gaxappe gaxa poo7isiya mela Asa Na7aa yuussaa gallasay hessada hanana. 25 Shin hessi hananaappe sinthe Asa Na7ay daro waayanawunne ha yeletethan ixettanaw bessees. 26 Nohe wode hanidayssa mela Asa Na7aa wodiyankka hessada hanana. 17:26 Medhe 6:5-8 27 Nohey Markkabiyan gelida qammaa gakkanaw asay mishenne uyishe, ekkishenne gelishe de7ishin bashsha haathay yidi ubbaa dhayssis. 17:27 Medhe 7:6-24 28 Looxe laythankka hessatho hanis. Asay mishenne uyishe, shammishenne bayzishe, tokkishenne keexishe, gam77idosona. 17:28-29 Medhe 18:20-19:25 29 Looxey Soodomeppe keyida gallas diinne geetettiya xuuggiyabay saloppe bukkidi ubbaa dhayssis. 30 Asa Na7ay qoncciya wodekka hessada hanana.
31 “He gallasan oonikka karen de7ey keethaa giddon de7iyabaa ekkanaw soo geloppo. Hessadakka, gaden de7iya asi aykkoskka soo simmofo. 17:31 Maato 24:17-18; Mar 13:15-16 32 Looxe machchiw akeekite; 17:32 Medhe 19:26 33 ba shemppiw ashshanaw koyaa asi oonikka dhayssana; ba shemppiw aathi immiya oonikka I ashshana. 17:33 Maato 10:39; 16:25; Mar 8:35; Luuqa 9:24; Yoha 12:25 34 Ta hinttew odays; he gallasan nam77u asati issi arssan zin77ana. Issoy ekettana, hankkoy attana. 35 Nam77u maccasati wolla gaaccishin issiya ekettana, hankkiya attana. 36 Nam77u asati wolla gaden goyeyssatappe issoy ekettana, hankkoy attana” † 17:36 Issi issi maxaafatan paydo 36 deenna. yaagis.
37 Entti, “Godaw aw ekettanee?” yaagidi oychchidosona.
I, “Hayqqidabay de7iya bessan ankoti shiiqoosona” yaagis.

- Luuqaasa
- <
- 17
- >

17:3 17:3 Maato 18:15

17:14 17:14 Leewe 14:1-32

*17:18 17:18 Ha allaga uraappe: Baro harggiyafe paxida uray allaga geetettiday I Ayhude gidonna gishossa.

17:26 17:26 Medhe 6:5-8

17:27 17:27 Medhe 7:6-24

17:28 17:28-29 Medhe 18:20-19:25

17:31 17:31 Maato 24:17-18; Mar 13:15-16

17:32 17:32 Medhe 19:26

17:33 17:33 Maato 10:39; 16:25; Mar 8:35; Luuqa 9:24; Yoha 12:25

†17:36 17:36 Issi issi maxaafatan paydo 36 deenna.

© 2011-2013 TWFTW